
Betegtájékoztató: Információk a beteg számára

Roxiper 10 mg/4 mg/1,25 mg filmtabletta

Roxiper 20 mg/4 mg/1,25 mg filmtabletta

Roxiper 10 mg/8 mg/2,5 mg filmtabletta

Roxiper 20 mg/8 mg/2,5 mg filmtabletta

rozuvasztatin/perindopril-terc-butil-amin/indapamid
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További kérdéseivel forduljon kezelőorvosához vagy gyógyszerészéhez.

· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.

· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:

1. Milyen típusú gyógyszer a Roxiper filmtabletta és milyen betegségek esetén alkalmazható?

2. Tudnivalók a Roxiper filmtabletta szedése előtt

3.
Hogyan kell szedni a Roxiper filmtablettát?

4.
Lehetséges mellékhatások

5.
Hogyan kell a Roxiper filmtablettát tárolni?

6.
A csomagolás tartalma és egyéb információk

1.
Milyen típusú gyógyszer a Roxiper filmtabletta és milyen betegségek esetén alkalmazható?

A Roxiper filmtabletta három hatóanyag, a rozuvasztatin, a perindopril és az indapamid kombinációja. A rozuvasztatin a sztatinoknak nevezett gyógyszerek családjába tartozik. A perindopril angiotenzin‑konvertáló enzim (ACE)‑gátló. Az indapamid vízhajtó.

A rozuvasztatin a magas koleszterinszint, a perindopril és az indapamid a magas vérnyomás (hipertónia) szabályozását segíti.

A Roxiper filmtablettát a magas vérnyomás (hipertónia) és az egyidejűleg fennálló, magas koleszterinszint kezelésére alkalmazzák. A rozuvasztatint, a perindoprilt és az indapamidot már egyidejűleg, külön tablettában szedő betegek kaphatnak Roxiper filmtablettát, amely mindhárom hatóanyagot tartalmazza.

2.
Tudnivalók a Roxiper filmtabletta szedése előtt

Ne szedje a Roxiper filmtablettát:

· ha allergiás a rozuvasztatinra, a perindoprilra vagy bármely más ACE-gátlóra, az indapamidra vagy más szulfonamidokra, vagy a gyógyszer (6. pontban felsorolt) egyéb összetevőjére;

· ha tapasztalta már a következő tüneteket: ziháló légzés, az arc vagy a nyelv duzzanata, intenzív viszketés vagy súlyos bőrkiütések (korábbi ACE-gátló‑kezelés kapcsán), vagy ha bármilyen más körülmények között jelentkeztek már Önnél, vagy valamelyik családtagjánál hasonló tünetek (angioödémának nevezett állapot);

· ha Ön cukorbeteg vagy károsodott a veseműködése és aliszkirént tartalmazó vérnyomáscsökkentő gyógyszerrel kezelik;

· ha alacsony a káliumszint a vérében;

· ha feltételezhető, hogy Önnél kezeletlen, dekompenzált szívelégtelenség áll fenn (nagyfokú vízvisszatartás, nehézlégzés);
· ha olyan súlyos vesebetegségben szenved, melyben a vese vérellátása csökkent (veseartéria‑szűkület);
· ha Ön művesekezelésben, vagy bármilyen más vérszűrő eljárásban részesül. Az alkalmazott berendezéstől függően a Roxiper-kezelés nem biztos, hogy megfelelő Önnek;

· ha Önnek májbetegsége van, vagy úgynevezett hepatikus enkefalopátia nevű állapotban szenved (májbetegség okozta agyi kórkép);
· ha súlyos vesekárosodásban szenved (kreatinin-clearance < 30 ml/perc);
· ha közepesen súlyos vesekárásodásban szenved (kreatinin-clearance 30 -60 ml/perc), a Roxiper 10 mg/8 mg/2,5 mg és a 20 mg/8 mg/2,5 mg dózisokban ellenjavallt;
· ha ismétlődő vagy ismeretlen eredetű izomfájdalmat tapasztal;
· ha Ön szofoszbuvir/velpataszvir/voxilaprevir gyógyszerek kombinációját szedi (a máj úgynevezett hepatitisz C vírusfertőzésének kezelésére);
· ha Ön ciklosporin nevű gyógyszert szed (amit pl. szervátültetés után alkalmaznak);

· ha Ön terhes vagy szoptat. Amennyiben a Roxiper filmtabletta szedésének ideje alatt esik teherbe, azonnal hagyja abba a gyógyszer szedését és forduljon kezelőorvosához. A nőknek a Roxiper filmtabletta szedésének ideje alatt megfelelő fogamzásgátló módszert kell alkalmazniuk, hogy elkerüljék a terhességet;
· ha Ön szakubitril/valzartánt (a krónikus szívelégtelenség kezelésére felnőtteknél alkalmazott gyógyszert) szed vagy szedett, mivel ilyenkor fokozott a kockázata az angioödéma (hirtelen fellépő duzzanat a bőr alatt, olyan területen, mint például a torok) kialakulásának (lásd „Figyelmeztetések és óvintézkedések” és „Egyéb gyógyszerek és a Roxiper”).

Figyelmeztetések és óvintézkedések

A Roxiper filmtabletta szedése előtt beszéljen kezelőorvosával vagy gyógyszerészével:

· ha Önnél a szívből kivezető főverőér szűkülete (aortasztenózis) vagy hipertrófiás kardiomiopátia (szívizombetegség), vagy veseartéria-sztenózis (szűkület a vesét vérrel ellátó verőéren) áll fenn;

· ha Önnek szívelégtelensége vagy bármilyen más szívproblémája van;
· ha Önnek veseproblémája van, vagy művesekezelésben részesül; 
· ha Önnek izombetegsége van, beleértve az izomfájdalmat, izomérzékenységet, izomgyengeséget vagy izomgörcsöket;
· ha Önnél rendellenesen magas az aldoszteron nevű hormon szintje a vérben (primer aldoszteronizmus);
· ha Önnek májproblémái vannak;

· ha Ön kollagénbetegségben (egyfajta bőrbetegség), pl. szisztémás lupusz eritematózuszban vagy szklerodermában szenved;

· ha Önnél korábban jelentkezett már súlyos bőrkiütés vagy bőrhámlás, hólyagosodás és/vagy szájfekély a Roxiper vagy más rokon gyógyszerek alkalmazását követően;
· ha Önnek súlyos légzési elégtelensége van;

· ha az Ön vére túlságosan savas, mert ennek hatására felgyorsulhat a légzés;

· ha Ön sószegény diétát tart, vagy kálium tartalmú sópótlókat szed;

· ha Ön lítiumot vagy káliummegtakarító gyógyszereket (spironolaktont, triamterent) vagy káliumpótlókat szed, mivel ezek használata kerülendő a Roxiper filmtabletta alkalmazásának ideje alatt (lásd „Egyéb gyógyszerek és a Roxiper filmtabletta” címmel);

· ha Ön mellékpajzsmirigy-túlműködésben (hiperparatireózisban) szenved;

· ha Ön köszvényes;

· ha Ön idős és növelni kell a gyógyszeradagját;
· ha valaha már volt fényérzékenységi reakciója;
· ha az arc, az ajkak, a száj, a nyelv vagy a torok duzzanatával járó súlyos allergiás reakció alakul ki Önnél, amely nyelési vagy légzési nehézséget okozhat (angioödéma). Ez a kezelés során bármikor előfordulhat. Ha ilyen tüneteket tapasztal, hagyja abba kezelést és azonnal forduljon orvoshoz.
· ha Ön cukorbeteg;

· ha az Ön pajzsmirigye nem működik megfelelően;

· ha Önnél érelmeszesedés (ateroszklerózis) áll fenn;

· ha Ön ázsiai származású (japán, kínai, Fülöp-szigeteki, vietnámi, koreai, indiai), kezelőorvosának egyénre szabottan kell megállapítania a perindopril, az indapamid és a rozuvasztatin Ön számára megfelelő kezdő adagját;
· ha Ön feketebőrű, gyakrabban alakulhat ki Önnél angioödéma (az arc, az ajkak, a szájnyálkahártya, a nyelv, a garat duzzanata, ami nyelési és légzési nehézséget okozhat) és kevésbé hatásos a vérnyomáscsökkentő kezelés;
· ha Ön nagy átáramlású membrán segítségével végzett művesekezelést kap;
· ha ismétlődő vagy ismeretlen eredetű izomfájdalom jelentkezik, ha Önnél vagy családtagjainál korábban előfordultak izomproblémák, vagy más koleszterinszint-csökkentő gyógyszer szedésekor izombántalom lépett fel. Azonnal tudassa kezelőorvosával, ha ismeretlen eredetű izomfájdalom jelentkezik, különösen, ha ezt rosszullét és láz is kíséri. Tájékoztassa kezelőorvosát, ha izomgyengesége van, mely tartósan fennáll.
· ha Ön miaszténiában (egy általános izomgyengeséggel járó betegség, amely néhány esetben a légzőizmokat is érintheti) vagy okuláris miaszténiában (a szem izmainak gyengeségét okozó betegség) szenved vagy szenvedett, ugyanis a sztatinok néha súlyosbíthatják ezt az állapotot vagy miaszténia kiakalulását okozhatják (lásd 4. pont);
· ha más, a fibrátok csoportjába tartozó, vagy bármilyen más koleszterinszint-csökkentő gyógyszereket (pl. ezetimibet) szed. Kérjük, figyelmesen olvassa el ezt a betegtájékoztatót, akkor is, ha korábban már szedett más gyógyszereket a magas koleszterinszint csökkentésére;

· ha Ön a HIV-fertőzés leküzdésére használatos gyógyszereket szed (pl. ritonavirt lopinavirral és/vagy atazanavirral), lásd az „Egyéb gyógyszerek és a Roxiper filmtabletta” részt);

· ha Ön rendszeresen nagy mennyiségű alkoholt fogyaszt;

· ha Ön a következő, magas vérnyomás kezelésére szolgáló gyógyszerek bármelyikét szedi:

-
angiotenzin II‑receptor-blokkoló (ARB) (zartánok néven is ismertek – például valzartán, telmizartán, irbezartán) – legfőképpen, ha cukorbetegséggel összefüggő vesebetegségben szenved;

-
aliszkirén.

Kezelőorvosa rendszeresen ellenőrizheti az Ön veseműködését, vérnyomását és az elektrolitok (pl. kálium) szintjeit a vérben.

Lásd még a „Ne szedje a Roxiper filmtablettát” pontban szereplő információkat.
Ha jelenleg vagy az elmúlt 7 napban fuzidinsav nevű (bakteriális fertőzések kezelésére szolgáló) gyógyszert alkalmaztak Önnél (szájon át szedhető gyógyszerformában vagy injekcióban). A fuzidinsav és a rozuvasztatin együttes alkalmazása súlyos izomproblémákhoz (rabdomiolízishez) vezethet.

Ha Ön az alábbi gyógyszerek bármelyikét szedi, az angioödéma kockázata Önnél megemelkedett:

· racekadotril (a hasmenés kezelésére szolgáló gyógyszer);

· szirolimusz, everolimusz, temszirolimusz és egyéb, úgynevezett mTOR‑gátlók osztályába tartozó gyógyszerek (szervátültetés során a beültetett szervek kilökődésének megakadályozására és daganatok kezelésére szolgáló gyógyszerek),

· linagliptin, szaxagliptin, szitagliptin, vildagliptin vagy egyéb, úgynevezett gliptinek osztályába tartozó gyógyszerek (cukorbetegség kezelésére).
Angioödéma

Angioödéma (az arc, az ajkak, a nyelv vagy a torok duzzanatával járó súlyos allergiás reakció, mely nyelési és légzési nehézséget okozhat) eseteit jelentették ACE-gátlókkal – beleértve a Roxipert is – kezelt betegek körében. Ez a kezelés során bármikor előfordulhat. Ha ilyen tüneteket tapasztal, hagyja abba a Roxiper szedését és azonnal forduljon orvoshoz. Lásd még a 4. pontot.

Súlyos bőrreakciókat - beleértve a Stevens–Johnson-szindrómát és eozinofíliával és szisztémás tünetekkel járó gyógyszerreakciót (DRESS) jelentettek a Roxiper alkalmazásával összefüggésben. Hagyja abba a Roxiper alkalmazását és haladéktalanul forduljon orvoshoz, ha a 4. pontban leírt tünetek bármelyikét észleli.
Feltétlenül közölje kezelőorvosával, ha úgy gondolja, hogy terhes (vagy terhes lehet). A Roxiper filmtabletta szedése a terhesség korai szakaszában nem ajánlott. Nem szabad szednie ezt a gyógyszert, ha több mint 3 hónapos terhes, mert súlyos károkat okozhat a magzatnak, ha a terhességnek ebben a szakaszában szedi (lásd a „Terhesség és szoptatás” című részt).
Ha Ön Roxiper filmtablettát szed, tájékoztatnia kell kezelőorvosát vagy a gondozását végző egészségügyi személyt:

· ha Ön száraz köhögést tapasztal;

· ha Ön műtéti altatás és/vagy műtét előtt áll;

· ha Önnél a közelmúltban hasmenés vagy hányás jelentkezett, vagy ha „kiszáradt”;

· ha Ön dialíziskezelés vagy LDL-aferezis (a koleszterin gépi eltávolítása a vérből) előtt áll;

· ha Ön a méh- vagy darázscsípésre adott allergiás reakciót mérséklő deszenzibilizáló kezelés előtt áll;

· ha Ön jódtartalmú (a röntgenvizsgálat során a vesét vagy a gyomrot láthatóvá tevő) kontrasztanyag befecskendezését igénylő orvosi vizsgálat előtt áll;

· ha változást tapasztal a látásában vagy szemfájdalmat érez az egyik vagy mindkét szemében a Roxiper szedése alatt. Ez a szem érhártyáján belüli folyadék felhalmozódásának (koroideális effúzió vagy folyadékgyülem) vagy zöldhályog (glaukóma), a fokozott szembelnyomás kialakulásának a jele lehet és a Roxiper bevételét követően órákon vagy heteken belül jelentkezhet. Kezelés hiányában ez végleges látásvesztéshez vezethet. Ha korábban volt már penicillin- vagy szulfonamid-allergiája, akkor Önnél nagyobb a kockázat ennek kialakulására. Hagyja abba a Roxiper-kezelést és forduljon orvoshoz.
Néhány betegnél a sztatinok a máj működésében eltéréseket okozhatnak. Ez egy egyszerű vizsgálattal kimutatható, mellyel a megemelkedett májenzimszinteket mérik a vérben. Emiatt kezelőorvosa általában a Roxiper-kezelés megkezdése előtt és a kezelés ideje alatt rendszeresen el fogja végezni ezt a vérvizsgálatot (májfunkciós vizsgálat).

Amíg Ön ezt a gyógyszert szedi, kezelőorvosa gondosan monitorozza az Ön állapotát, ha Ön cukorbeteg, vagy fennáll a cukorbetegség kialakulásának kockázata. Önnél valószínűleg fennáll a cukorbetegség kialakulásának kockázata, ha a vérében magas a cukor- és a zsírszint, ha Ön túlsúlyos és magas a vérnyomása.

Gyermekek és serdülők

A Roxiper filmtabletta nem alkalmazható gyermekeknél és serdülőknél.

Egyéb gyógyszerek és a Roxiper filmtabletta

Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.

Kerülnie kell a Roxiper filmtabletta szedését az alábbi gyógyszerekkel:

· lítium (depresszió kezelésére használt gyógyszer);

· aliszkirén (magas vérnyomás kezelésére használatos gyógyszer), ha nincs cukorbetegsége vagy veseproblémája;

-
káliummegtakarító vízhajtók (pl. spironolakton, triamteren, amilorid), káliumsók vagy más gyógyszerek, amelyek növelhetik a kálium mennyiségét az Ön szervezetében (például bakteriális fertőzések kezelésére alkalmazott trimetoprim és ko-trimoxazol, más néven trimetoprim/szulfametoxazol; ciklosporin, amely az átültetett szerv kilökődésének megakadályozására alkalmazott immunszuppresszív gyógyszer; és a heparin, ami a vérrögök kialakulásának megelőzésére szolgáló gyógyszer);

-
esztramusztin (rákos megbetegedések kezelésére alkalmazható),
-
szakubitril/valzartán (szívelégtelenség tartós kezelésére szolgáló gyógyszerek). Lásd a „Ne szedje a Roxiper filmtablettát” és „Figyelmeztetések és óvintézkedések” pontot;
· egyéb vérnyomáscsökkentő gyógyszerek: angiotenzin-konvertáló enzimgátlók és angiotenzinreceptor-blokkolók.

A Roxiper filmtablettával végzett kezelést egyéb gyógyszerek befolyásolhatják.

Feltétlenül tájékoztassa kezelőorvosát, ha az alábbi gyógyszerek bármelyikét szedi, mivel fokozott körültekintésre lehet szükség:

· a magas vérnyomás kezelésére szolgáló egyéb gyógyszerek, többek között vízhajtók (a vese által termelt vizelet mennyiségét növelő szerek);
· szívelégtelenség kezelésére alkalmazott káliummegtakarító gyógyszerek: eplerenon és spironolakton napi 12,5 mg ‑ 50 mg közötti adagban;
· prokainamid (rendszertelen szívverés kezelésére);

· kinidin, hidrokinidin, dizopiramid, amiodaron, szotalol, ibutilid, dofetilid, digitáliszok, bretilium (szívritmuszavarok kezelésére);

· allopurinol (köszvény kezelésére);

· szénanátha vagy allergiák kezelésére szolgáló antihisztaminok (pl. mizolasztin, terfenadin, aszteminzol);

· kortikoszteroidok (különféle betegségek, pl. súlyos asztma vagy reumatoid artritisz kezelésére);

· tetrakozaktid (Crohn-betegség kezelésére);

· az immunrendszer működését csökkentő gyógyszerek (immunszupresszív szerek), amelyeket autoimmun betegségek kezelésére, valamint szervátültetés után a beültetett szerv kilökődésének megelőzésére alkalmaznak (pl. ciklosporin);

· flukonazol, ketokonazol (gombaelleni gyógyszerek);

· moxifloxacin, sparfloxacin, rifampicin, eritromicin, klaritromicin (antibiotikumok, fertőzés kezelésére szolgáló gyógyszerek);
· metadon (kábítószer-függőség kezelésére alkalmazható);
· halofantrin (a malária egyes típusainak kezelésére);

· pentamidin (tüdőgyulladás kezelésére);

· injekcióban adható arany készítmények (sokízületi gyulladás kezelésére);

· vinkamin (tüneteket okozó gondolkodási zavarok, többek között az emlékezetvesztés kezelésére szolgál időseknél);

· bepridil, verapamil, diltiazem (szívgyógyszerek);
· szultoprid (pszichózis kezelésére szolgáló gyógyszer);
· benzamidok (pszichózisok kezelésére);
· ciszaprid, difemanil (gyomor- és emésztési problémák kezelésére használatos gyógyszerek);
· digoxin vagy egyéb szívglikozidok (szívbetegségek kezelésére);

· baklofén (betegségekben, pl. szklerózis multiplexben kialakuló izommerevség kezelésére);

· cukorbetegség kezelésére használatos gyógyszerek, például inzulin, metformin vagy gliptinek;

· kalcium és kalciumpótlók;

· bélfalizgató hashajtók (pl. szenna);

· nem-szteroid gyulladásgátlók (pl. ibuprofén), vagy nagydózisú szalicilátok (pl. acetilszalicilsav);

· amfotericin B injekció (súlyos gombafertőzések kezelésére);

· mentális betegségek, pl. depresszió, szorongás, skizofrénia stb. kezelésére használatos gyógyszerek (pl. triciklusos antidepresszánsok, neuroleptikumok);

· műtéti érzéstelenítő szerek;
· jódtartalmú kontrasztanyagok;
· warfarin, tikagrelor vagy klopidogrel (és minden egyéb véralvadásgátló);

· fibrátok (pl. gemfibrozil, fenofibrát) és minden más koleszterinszint-csökkentő gyógyszer (pl. ezetimib);

· emésztési zavarok gyógyszerei (pl. gyomorsavat semlegesítő szerek);

· fogamzásgátló tabletták vagy női hormonpótló kezelés;
· kapmatinib (rosszindulatú daganatok kezelésére alkalmazzák);
· fosztamatinib (alacsony vérlemezkeszám kezelésére alkalmazzák);

· febuxosztát (a vér magas húgysavszintjének kezelésére és megelőzésére alkalmazzák);

· teriflunomid (szklerózis multiplex kezelésére alkalmazzák);

· bármelyik a következő gyógyszerek közül, amelyeket vírusfertőzések, köztük a HIV-fertőzés vagy a hepatitisz C-fertőzés kezelésére használnak önmagukban vagy kombinációban: ritonavir, lopinavir, atazanavir, szofoszbuvir, voxilaprevir, ombitaszvir, paritaprevir, dazabuvir, velpataszvir, grazoprevir, elbasvir, glekaprevir, pibrentaszvir – lásd a „Ne szedje a Roxiper filmtablettát” és a „Figyelmeztetések és óvintézkedések” bekezdésben;

· roxadusztát (krónikus vesebetegségben szenvedő betegek vérszegénységének kezelésére alkalmazzák);

· tafamidisz (transztiretin amiloidózis elnevezésű betegség kezelésére alkalmazzák);
· leggyakrabban hasmenés kezelésére (racekadotril) vagy transzplantált szervek kilökődésének meggátlására használatos gyógyszerek (szirolimusz, everolimusz, temszirolimusz és egyéb, úgynevezett mTOR-gátlók osztályába tartozó gyógyszerek), lásd „Figyelmeztetések és óvintézkedések”;

· regorafenib vagy darolutamid (rosszindulatú daganatok kezelésére alkalmazzák);
· trimetoprim (fertőzések kezelésére szolgál);
· értágítók, beleértve a nitrátokat (olyan gyógyszerek, melyek az ereket tágítják);
· alacsony vérnyomás, sokk vagy asztma kezelésére alkalmazott gyógyszerek (pl. efedrin, noradrenalin vagy adrenalin);
· Ha Önnek szájon át fuzidinsavat kell szednie baktérium fertőzés kezelésére, akkor átmenetileg abba kell hagynia ennek a gyógyszernek az alkalmazását – orvosa tájékoztatja majd, hogy mikor biztonságos újrakezdenie a szedését. Az egyidejűleg szedett fuzidinsav ritkán izomgyengeséghez, izomérzékenységhez vagy izomfájdalomhoz (rabdomiolízishez) vezethet. A további információkat a rabdomiolízisről lásd a 4. pontban.

Előfordulhat, hogy kezelőorvosának módosítania kell az Ön gyógyszeradagját és/vagy más óvintézkedéseket is tennie kell:

· Ha Ön angiotenzin II‑receptor-blokkolót (ARB) vagy aliszkirént szed (lásd még a tájékoztatást „Ne szedje a Roxiper filmtablettát” és a „Figyelmeztetések és óvintézkedések” címmel).
A Roxiper filmtabletta egyidejű bevétele étellel és itallal

A Roxiper filmtablettát étkezés előtt ajánlott bevenni.

Terhesség és szoptatás
Ha Ön terhes vagy szoptat, ne szedje a Roxiper filmtablettát.

Terhesség

Feltétlenül közölje kezelőorvosával, ha úgy gondolja, hogy Ön terhes vagy terhes lehet. Ha a Roxiper filmtabletta szedése során esik teherbe, azonnal hagyja abba a szedését, és értesítse kezelőorvosát. Kezelőorvosa általában azt fogja tanácsolni Önnek, hogy hagyja abba a Roxiper filmtabletta szedését, mielőtt teherbe esik, vagy amint megtudja, hogy terhes, és a Roxiper helyett egy másik gyógyszer szedését fogja javasolni Önnek.
A Roxiper filmtabletta szedésének ideje alatt a nőknek megfelelő fogamzásgátlás alkalmazásával kell megelőzniük a terhességet.

Kérje ki kezelőorvosa vagy gyógyszerésze tanácsát, mielőtt bármilyen gyógyszert venne be.

Szoptatás

Közölje kezelőorvosával, amennyiben szoptat, vagy el szeretné kezdeni a szoptatást. A Roxiper filmtabletta szedése ellenjavallt, ha Ön szoptat. 
Azonnal forduljon kezelőorvosához.

A készítmény hatásai a gépjárművezetéshez és a gépek kezeléséhez szükséges képességekre

A Roxiper filmtabletta nem befolyásolja az éberséget, azonban az alacsony vérnyomás miatt szédülést vagy gyengeséget érezhet, és ez befolyásolhatja a járművezetéshez vagy a gépek kezeléséhez szükséges képességeit. Nem tanácsos járművet vezetnie és gépeket kezelnie, amíg nem tudja biztosan, hogy a Roxiper milyen hatással van Önre.

3.
Hogyan kell szedni a Roxiper filmtablettát?

A gyógyszert mindig a kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.

Az ajánlott adag naponta egyszer egy tabletta. A tablettát lehetőleg reggel, étkezés előtt vegye be. A tablettát egy pohár vízzel nyelje le!

Az Ön számára megfelelő gyógyszeradagot kezelőorvosa határozza meg. A Roxiper filmtablettát olyan betegeknek írják fel, akik a rozuvasztatint, a perindoprilt és az indapamidot már külön-külön tabletta formájában szedik.
Ha az előírtnál több Roxiper filmtablettát vett be

Ha az előírtnál több Roxiper filmtablettát vett be, azonnal keresse fel kezelőorvosát vagy a legközelebbi kórház sürgősségi osztályát. A túladagolás legvalószínűbb tünete az alacsony vérnyomás. Ha kifejezetten alacsony vérnyomás jelentkezik (lehetséges tünetei a szédülés vagy gyengeség), segíthet, ha lefekszik és felpolcolja a lábait.

Ha elfelejtette bevenni a Roxiper filmtablettát

Fontos, hogy minden nap bevegye a Roxiper filmtablettát, mert a rendszeres kezelés hatásosabb. Ha elfelejtette bevenni a Roxiper filmtablettát, a következő adagot a szokott időben vegye be. Ne vegyen be kétszeres adagot a kihagyott tabletta pótlására.

Ha idő előtt abbahagyja a Roxiper filmtabletta szedését

Mivel a magas vérnyomás kezelése általában egész életen át tart, beszélje meg kezelőorvosával, mielőtt abbahagyná a gyógyszer szedését.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.

4.
Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
Hagyja abba a gyógyszer szedését és azonnal forduljon orvoshoz, ha a következő súlyos mellékhatások bármelyikét észleli:
-
erős szédülés vagy ájulás, az alacsony vérnyomás következtében (gyakori – 10 betegből legfeljebb 1 beteget érinthet);

-
hörgőgörcs (mellkasi szorító érzés, sípoló légzés és légszomj) (nem gyakori – 100 betegből legfeljebb 1 beteget érinthet);
-
az arc, az ajkak, a szájüreg, a nyelv vagy a torok megduzzadása, légzési nehézség (angioödéma) (lásd 2. pont – „Figyelmeztetések és óvintézkedések”) (nem gyakori – 100 betegből legfeljebb 1 beteget érinthet);

-
súlyos bőrreakciók, köztük az eritéma multiforme (egy olyan bőrkiütés, amely gyakran kezdődik az arcon, karokon vagy lábakon vörös, viszkető foltokkal) vagy a törzsön elhelyezkedő vöröses, nem kiemelkedő, céltáblaszerű vagy körkörös foltok, amelyek középen gyakran hólyagot tartalmaznak, bőrhámlás, fekélyek a szájban, a torokban, az orrban, nemiszerveken és a szemen. Ezeket a súlyos bőrkiütéseket láz és/vagy influenzaszerű tünetek előzhetik meg (Stevens–Johnson-szindróma) vagy egyéb allergiás reakciók (nagyon ritka – 10 000 betegből legfeljebb 1 beteget érinthet);

-
kiterjedt bőrkiütés, magas láz és duzzadt nyirokcsomók (DRESS-szindróma vagy gyógyszerrel összefüggő túlérzékenységi szindróma) (nem ismert – a gyakoriság a rendelkezésre álló adatokból nem állapítható meg);
-
szív- és érrendszeri betegség [szabálytalan szívverés, fizikai terhelésre jelentkező mellkasi, állkapocs- és hátfájdalom (angina pektorisz), szívroham] (nagyon ritka – 10 000 betegből legfeljebb 1 beteget érinthet);
-
végtaggyengeség vagy beszédzavar, amelyek szélütés tünetei lehetnek (nagyon ritka – 10 000 betegből legfeljebb 1 beteget érinthet);

-
hasnyálmirigy-gyulladás, ami kifejezett rossz közérzettel társuló súlyos hasi és hátfájdalmat okozhat (nagyon ritka – 10 000 betegből legfeljebb 1 beteget érinthet);

-
sárgaság (a bőr és a szemfehérje sárgás elszíneződése), ami májgyulladás tünete lehet (nagyon ritka – 10 000 betegből legfeljebb 1 beteget érinthet);

-
életveszélyes szívritmuszavar (nem ismert – a gyakoriság a rendelkezésre álló adatokból nem állapítható meg);

-
májbetegség következtében kialakuló agykárosodás (hepatikus enkefalopátia) (nem ismert – a gyakoriság a rendelkezésre álló adatokból nem állapítható meg),

· izomgyengeség, izomgörcsök, izomérzékenység vagy izomfájdalom, különösen, ha ezzel egyidejűleg rosszul érzi magát vagy magas a láza, amit a kórós izomlebomlás okozhat (gyakorisága nem ismert).
Akkor is hagyja abba a Roxiper filmtabletta szedését és azonnal kérjen orvosi segítséget, ha valamely szokatlan izomfájdalom jelentkezik, és a vártnál tovább tart. Az izomtünetek gyermekeknél és serdülőknél gyakrabban jelentkeznek, mint felnőtteknél. Más sztatinokhoz hasonlóan, nagyon kisszámú beteg kellemetlen izomtüneteket tapasztalt, amelyekből ritkán rabdomiolízisnek nevezett, potenciálisan életveszélyes izomkárosodás alakult ki.

Csökkenő gyakorisági sorrendben, többek között az alábbi a mellékhatások jelentkezhetnek:

Gyakori (10-ből legfeljebb 1 beteget érinthet):

· bőrreakciók az allergiára és asztmára hajlamos betegeknél;
· a vér alacsony káliumszintje;
· cukorbetegség (ez valószínűbb, ha az Ön vérében magasak a cukor- és a zsírok szintjei, ha Ön túlsúlyos és magas a vérnyomása; amíg Ön ezt a gyógyszert szedi, kezelőorvosa megfigyelés alatt fogja tartani);

· szédülés, fejfájás, forgó jellegű szédülés, fonákérzések;

· látászavarok (pl. kettős látás);

· fülcsengés (zaj hallása a fülben);

· kábultság az alacsony vérnyomás miatt;

· légszomj (diszpnoé), köhögés;

· gyomor-bélrendszeri panaszok (szájszárazság, ízérzészavarok, felhasi fájdalom, emésztési zavar vagy nehézség, étvágytalanság, hányás, hasi fájdalom, hányinger, hasmenés, székrekedés);

· allergiás reakciók (pl. bőrkiütés, viszketés);

· izomfájdalom, izomgörcsök;

· fáradtságérzés.

Nem gyakori (100-ból legfeljebb 1 beteget érinthet):

· bizonyos típusú fehérvérsejtek (eozinofilek) számának emelkedése a vérben;
· a laboratóriumi vizsgálatok eredményeinek változásai: magas káliumszint a vérben, ami a gyógyszer elhagyása után normalizálódik;
· a vér alacsony nátriumszintje, ami kiszáradáshoz és alacsony vérnyomáshoz vezethet;

· cukorbetegeknél nagyon alacsony vércukorszint (hipoglikémia);
· kedélyhullámzások, alvászavarok;

· depresszió;

· aluszékonyság, ájulás;
· szívdobogásérzés (palpitáció), szapora szívverés (tahikardia);
· az erek gyulladása (vaszkulitisz);
· hörgőgörcs (mellkasi szorítás, zihálás és légszomj);

· szájszárazság;
· angioödéma (tünetei pl. zihálás, arc- vagy nyelvduzzanat), csalánkiütés, piros tűszúrásszerű bőrkiütés, hólyagok képződése a bőrön;
· veseproblémák;
· impotencia (a merevedés elérésének és fenntartásának képtelensége);

· verejtékezés, a bőr fokozott érzékenysége a napfényre (fényérzékenységi reakció);
· ízületi fájdalom (artralgia), izomfájdalom (mialgia); 
· mellkasi fájdalom, rossz közérzet, perifériás ödéma, láz;

· emelkedett karbamid- és kreatininszint a vérben;

· elesés.
Ritka (1000-ből legfeljebb 1 beteget érinthet):

· a pikkelysömör rosszabbodása;

· sötét színű vizelet, hányinger vagy hányás, izomgörcsök, zavartság és görcsrohamok. Ezek az úgynevezett nem megfelelő antidiuretikushormon-termelés szindróma (SIADH) tünetei lehetnek;

· a vér alacsony kloridszintje;

· a vér alacsony magnéziumszintje;

· kipirulás;

· súlyos hasi fájdalom (hasnyálmirigy-gyulladás);
· a laboratóriumi vizsgálatok eredményeinek változásai: a májenzimek szintjének emelkedése, magas szérum bilirubinszint;
· lupusz-szerű tünetegyüttes (beleértve a bőrkiütést, az ízületi problémákat, valamint a vérsejtekre kifejtett hatást) – azonnal hagyja abba a Roxiper szedését és forduljon kezelőorvosához, ha ez a tünetegyüttes jelentkezik Önnél;
· izomkárosodás, beleértve az izomszakadást – amennyiben szokatlan izomfájdalom jelentkezik, amely a vártnál hosszabb ideig tart, a biztonság kedvéért hagyja abba a Roxiper szedését, és azonnal forduljon a kezelőorvosához;

· csökkent vizeletürítés vagy a vizeletürítés megszűnése;
· akut veseelégtelenség;
· fáradtság.
Nagyon ritka (10 000‑ből legfeljebb 1 beteget érinthet):

· csökkent fehérvérsejtszám, vérszegénység (csökkent vörösvértestszám);
· alacsony hemoglobinszint és vérlemezkeszám;
· magas kalciumszint a vérben;
· a karok és a lábak idegeinek károsodása (pl. zsibbadás), emlékezetkiesés;

· szív-érrendszeri rendellenességek (szabálytalan szívverés, angina pektorisz, szívroham);

· eozinofiliás pneumónia (a tüdőgyulladás ritka fajtája), orrnyálkahártya-gyulladás (orrdugulás vagy orrfolyás);

· kóros májműködés, májgyulladás (hepatitisz), sárgaság (a bőr és a szemfehérje sárgára színeződése);

· eritéma multiforme (bőrkiütés, amely gyakran az arcon, a karokon, vagy a lábakon megjelenő, piros, viszkető foltokkal kezdődik), súlyos fekélyesedés, hólyagképződés a bőrön, szájban, a nemiszerveken és a szemen (Stevens–Johnson-szindróma – a bőrt és nyálkahártyákat érintő életveszélyes allergiás reakciók;
· ízületi fájdalom;

· az emlők megnagyobbodása férfiaknál (ginekomasztia).

Nem ismert (a gyakorisága a rendelkezésre álló adatokból nem állapítható meg):

· hepatikus enkefalopátia (májbetegség okozta agyi kórfolyamat);
· miaszténia grávisz (általános izomgyengeséget okozó betegség, amely néhány esetben a légzőizmokat is érintheti);

· okuláris miaszténia (a szem izmainak gyengeségét okozó betegség); 
Beszéljen kezelőorvosával, ha aktivitás után rosszabbodó gyengeséget érez a karjában vagy lábában, illetve ha kettős látást, szemhéjcsüngést, nyelési nehézséget vagy légszomjat tapasztal.
· rövidlátás (miópia), homályos látás, látásromlás vagy szemfájdalom a magas szembelnyomás miatt (a szem érhártyáján belüli folyadékfelhalmozódás [koroideális effúzió vagy folyadékgyülem] vagy akut zárt zugú zöldhályog lehetséges jelei);
· kiterjedt bőrkiütés, magas láz és duzzadt nyirokcsomók (DRESS-szindróma vagy gyógyszerrel összefüggő túlérzékenységi szindróma);
· állandó izomgyengeség, ínkárosodás;

· rendellenes EKG‑görbe, életet veszélyeztető szívritmuszavar (torsades de pointes);

· az ujjak vagy lábujjak elszíneződése, zsibbadása és fájdalma (Raynaud-jelenség);

· a laboratóriumi vizsgálatok eredményeinek változásai: magas húgysavszint a vérben;
· ha Ön szisztémás lupusz eritematózuszban (egy bizonyos típusú kollagénbetegségben) szenved, a betegsége rosszabbodhat.
Előfordulhatnak a vérkép, a máj, a vese vagy a hasnyálmirigy, továbbá a laboratóriumi vizsgálatok (vérvizsgálatok) rendellenességei. Szükségessé válhat, hogy orvosa laboratóriumi vizsgálatokkal ellenőrizze az Ön állapotát.

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát, vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Roxiper filmtablettát tárolni?

A gyógyszer gyermekektől elzárva tartandó!

A dobozon feltüntetett lejárati idő után (EXP) ne szedje ezt a gyógyszert. A lejárati idő az adott hónap utolsó napjára vonatkozik.

A fénytől való védelem érdekében az eredeti csomagolásban tárolandó.

Ez a gyógyszer különleges tárolási hőmérsékletet nem igényel.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.

6.
A csomagolás tartalma és egyéb információk

Mit tartalmaz a Roxiper filmtabletta?
· A készítmény hatóanyagai: rozuvasztatin, perindopril-terc-butil-amin és indapamid.
Roxiper 10 mg/4 mg/1,25 mg filmtabletta

10 mg rozuvasztatin (rozuvasztatin-kalcium formájában), 4 mg perindopril-terc-butil-amin és 1,25 mg indapamid filmtablettánként.

Roxiper 20 mg/4 mg/1,25 mg filmtabletta

20 mg rozuvasztatin (rozuvasztatin-kalcium formájában), 4 mg perindopril-terc-butil-amin és 1,25 mg indapamid filmtablettánként.

Roxiper 10 mg/8 mg/2,5 mg filmtabletta

10 mg rozuvasztatin (rozuvasztatin-kalcium formájában), 8 mg perindopril-terc-butil-amin és 2,5 mg indapamid filmtablettánként.

Roxiper 20 mg/8 mg/2,5 mg filmtabletta
20 mg rozuvasztatin (rozuvasztatin-kalcium formájában), 8 mg perindopril-terc-butil-amin és 2,5 mg indapamid filmtablettánként.

· Egyéb összetevők (segédanyagok):

Tablettamag: mikrokristályos cellulóz (200 LM típus), mikrokristályos cellulóz (112 típus), kroszpovidon (A típus), vízmentes kolloid szilícium-dioxid és magnézium-sztearát (E470b).
Filmbevonat:

· Roxiper 10 mg/4 mg/1,25 mg filmtabletta, Roxiper 20 mg/4 mg/1,25 mg filmtabletta, Roxiper 20 mg/8 mg/2,5 mg filmtabletta:
poli(vinil-alkohol), titán-dioxid (E171), makrogol 3350, talkum, vörös vas-oxid (E172), fekete vas-oxid (E172) és sárga vas-oxid (E172).
· Roxiper 10 mg/8 mg/2,5 mg filmtabletta: poli(vinil-alkohol), titán-dioxid (E171), makrogol 3350, talkum és vörös vas-oxid (E172).
Milyen a Roxiper filmtabletta külleme és mit tartalmaz a csomagolás?
Roxiper 10 mg/4 mg/1,25 mg filmtabletta

Vörösesbarna, kerek, mindkét oldalán enyhén domború, metszett élű filmtabletta, az egyik oldalán „PIR1” mélynyomású felirattal ellátva. A filmtabletta átmérője kb. 7,5 mm.
Roxiper 20 mg/4 mg/1,25 mg filmtabletta

Halvány rózsaszín, kerek, mindkét oldalán enyhén domború, metszett élű filmtabletta, az egyik oldalán „PIR2” mélynyomású felirattal ellátva. A filmtabletta átmérője kb. 10 mm.
Roxiper 10 mg/8 mg/2,5 mg filmtabletta

Világos rózsaszín, kerek, mindkét oldalán enyhén domború, metszett élű filmtabletta, az egyik oldalán „PIR3” mélynyomású felirattal ellátva. A filmtabletta átmérője kb. 10 mm.
Roxiper 20 mg/8 mg/2,5 mg filmtabletta
Halvány rózsaszín-barna, kerek, mindkét oldalán enyhén domború, metszett élű filmtabletta, az egyik oldalán „PIR4” mélynyomású felirattal ellátva. A filmtabletta átmérője kb. 10 mm.

A Roxiper 10, 20, 30, 60, 90 vagy 100 filmtablettát tartalmazó buborékcsomagolásban és dobozban kerül forgalomba.
Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja
KRKA, d.d., Novo mesto
Šmarješka cesta 6
8501 Novo mesto, Szlovénia
A gyártók
KRKA, d.d., Novo mesto
Šmarješka cesta 6, 8501 Novo mesto, Szlovénia
TAD Pharma GmbH
Heinz-Lohmann-Straβe 5, 27472 Cuxhaven, Németország

Roxiper 10 mg/4 mg/1,25 mg filmtabletta

Roxiper 10 mg/8 mg/2,5 mg filmtabletta

Roxiper 20 mg/8 mg/2,5 mg filmtabletta

Ezt a gyógyszert az Európai Gazdasági Térség tagállamaiban az alábbi neveken engedélyezték:

	Belgium, Finnország
	Perindopril/Indapamide/Rosuvastatin Krka 

	Bulgária, Csehország, Észtország, Lengyelország, Lettország, Litvánia, Magyarország, Portugália, Románia, Szlovákia, Szlovénia
	Roxiper 


A betegtájékoztató legutóbbi felülvizsgálatának dátuma: 2025. április.

